Panik Records

Γενικά Στοιχεία

Η Panik Records δημιουργήθηκε με σκοπό την ανακάλυψη και παρουσίαση νέων ταλαντούχων καλλιτεχνών, αναλαμβάνοντας όλες τις καλλιτεχνικές τους δραστηριότητες μέσα από υπηρεσίες 360ο management. Επικεντρώνεται στο dance, pop, r'n'b και soul ρεπερτόριο.
Τα τρία πρώτα συμβόλαια ήταν με τους Playmen, το πιο πετυχημένο και γνωστό σήμερα δίδυμο DJs και παραγωγών, την Demy, η οποία τότε «ανέβαζε» τραγούδια στο YouTube με φίλους της και τον ταλαντούχο underground ράπερ Μηδενιστή.  
Το πρώτο τραγούδι που κυκλοφόρησε η εταιρεία ήταν το «Μια Ζωγραφιά (Ο Κόσμος Μας)», συνεργασία του Μηδενιστή με την Demy, το οποίο έκανε την έκπληξη, σπάζοντας κάθε ρεκόρ views στο YouTube και κάνοντας σημαντικές πωλήσεις στο iTunes. Το δεύτερο κομμάτι ήταν μια συνεργασία των Playmen με τον Alex Leon και τον T-Pain, το «Out Οf Μy Ηead» και το τρίτο το «Υou Will Never Know» της Imany, το οποίο έφτασε στην κορυφή με cross over σε όλη τη χώρα.
Σύντομα, έγινε η ταχύτερα αναπτυσσόμενη εταιρία στην ελληνική μουσική βιομηχανία, εντάσσοντας στους κόλπους της και ήδη καταξιωμένους καλλιτέχνες και επεκτείνοντας τις δραστηριότητές της.

Η συνεργασία Panik Records - Capital Music

Τον Δεκέμβριο του 2018, ο Πάρης Κασιδόκωστας - Λάτσης και ο Γιώργος Αρσενάκος, ιδρυτές της Panik Entertainment Group, ανακοίνωσαν μαζί με τους Skive και Light  την ένταξη της Capital Music στην οικογένεια της Panik.
Το κορυφαίο rap label της Ελλάδας δημιουργήθηκε το 2011 και έχει διαμορφώσει τη rap - trap σκηνή στη χώρα μας.
Στο δυναμικό του περιλαμβάνονται οι πιο γνωστοί και επιτυχημένοι producers και rappers, όπως οι Skive, Light, Mad Clip, FY, Υποχθόνιος και Ángel Ortiz.

Η συνεργασία Panik Records - Sony Music International

Από τον Ιούλιο του 2019, η Panik Records ανέλαβε την εκπροσώπηση του διεθνούς και του ελληνικού καταλόγου της Sony Music Entertainment σε Ελλάδα και Κύπρο.
Ο Γιώργος Αρσενάκος, CEO της Panik Entertainment Group, σχολίασε: «Είμαστε στην ευχάριστη θέση να καλωσορίσουμε τη SONY MUSIC στην οικογένειά μας. Είμαστε ενθουσιασμένοι και περήφανοι γι' αυτή την συνεργασία, η οποία θα ενισχύσει την ηγετική θέση της PANIK RECORDS στην τοπική μουσική βιομηχανία, θα εμπλουτίσει τις επιτυχημένες και ποιοτικές παραγωγές και θα δημιουργήσει έδαφος για διεθνείς συνεργασίες».
Ο Daniel Lieberberg, President Continental Europe and Africa της Sony Music Entertainment, είπε: «Η εντυπωσιακή ανάπτυξη της PANIK στην Ελληνική μουσική βιομηχανία τα τελευταία χρόνια, σε συνδυασμό με το φιλικό και επαγγελματικό της ήθος, δημιουργεί τον ιδανικό συνεργάτη για την SONY MUSIC σε αυτή τη σημαντική αγορά».

Panik Gold

H Panik Gold είναι δισκογραφική εταιρεία με έδρα την Αθήνα, μέλος του ομίλου Panik Entertaiment Group.
Ιδρύθηκε το 2013 και έχει αναλάβει εξ’ ολοκλήρου την κορυφαία Ελληνίδα καλλιτέχνιδα Άννα Βίσση.
Από την Panik Gold κυκλοφόρησε το πρώτο album της «απόλυτης Ελληνίδας star» πέντε χρόνια μετά την τελευταία δισκογραφική της δουλειά, με τίτλο «Συνέντευξη». 
Τον Σεπτέμβριο του 2018 κυκλοφόρησε ο συλλεκτικός τριπλός live δίσκος της «Hotel Ερμού live 2015-2018», ένα μοναδικό μουσικό ταξίδι στην 45χρονη επιτυχημένη της διαδρομή που ηχογραφήθηκε κατά τις εμφανίσεις της στο «Hotel Ερμού», ο οποίος βρέθηκε αμέσως στην κορυφή των ψηφιακών και των φυσικών πωλήσεων και χαρακτηρίστηκε ως «ο καλύτερος τριπλός live δίσκος της δεκαετίας». 
Τον Ιούνιο του 2019 κυκλοφόρησε το νέο studio album της, με τίτλο «Ηλιοτρόπια», που περιλαμβάνει 14 νέα τραγούδια με την υπογραφή του Νίκου Καρβέλα και γνώρισε επιτυχία από την πρώτη στιγμή.